SAVDO-IQTISODIY VA ILMIY-TEXNIKAVIY HAMKORLIK BO‘YIChA O‘ZBEKISTON — SLOVAKIYA HUKUMATLARARO KOMISSIYASINI TAShKIL ETISh TO‘G‘RISIDA

Savdo-iqtisodiy va ilmiy-texnikaviy hamkorlik bo‘yicha O‘zbekiston — Slovakiya hukumatlararo komissiyasini tashkil etish to‘g‘risida O‘zbekiston Respublikasi Hukumati bilan Slovakiya Respublikasi o‘rtasidagi Bitimni amalga oshirish maqsadida Vazirlar Mahkamasi qaror qiladi:
 1. Hukumatlararo komissiyaning O‘zbekistonga oid qismi ilovaga muvofiq tarkibida tasdiqlansin.
 2. Quyidagilar:
 respublika vazirliklari, idoralari va tashkilotlarining Slovakiya Respublikasi bilan savdo-iqtisodiy va ilmiy-texnikaviy hamkorlikni rivojlantirishga oid faoliyatini muvofiqlashtirish funksiyalarini bajarish hukumatlararo komissiyaga;
 savdo-iqtisodiy va ilmiy-texnikaviy hamkorlik bo‘yicha hukumatlararo komissiya kotibiyati funksiyalarini bajarish O‘zbekiston Respublikasi Tashqi iqtisodiy aloqalar, investitsiyalar va savdo vazirligiga yuklansin.
 3. Savdo-iqtisodiy va ilmiy-texnikaviy hamkorlik bo‘yicha hukumatlararo komissiya Slovakiya tomoni bilan kelishgan holda 1998-yil may oyining ikkinchi o‘n kunligida Toshkent shahrida savdo-iqtisodiy va ilmiy-texnikaviy hamkorlik bo‘yicha hukumatlararo komissiyaning birinchi yig‘ilishini o‘tkazsin.
 4. Mazkur qarorning bajarilishini nazorat qilish Vazirlar Mahkamasining Tashqi iqtisodiy faoliyatni muvofiqlashtirish departamentiga yuklansin.